ddrg/super_eurlex huggingface dataset:
26.

vyzýva členské štáty a ESVČ, aby zlepšili súlad vo vykonávaní spoločnej pozície a posilnili mechanizmy na výmenu informáciu tým, že sprístupnia kvalitatívne a kvantitatívne lepšie informácie na účely posudzovanie rizika pri udeľovaní vývozných povolení na základe bezpečnej a rozsiahlej digitalizácie súčasného systému, a to týmto spôsobom: a) poskytovať viac informácií o vývozných povoleniach a skutočných vývozoch, ktoré sa budú zdieľať systematicky a včas, vrátane informácií o problémových koncových používateľov, prípadoch odklonenia, zneužitia osvedčení o koncovom užívateľovi alebo iných problémoch s nimi a o podozrivých makléroch alebo dopravných spoločnostiach, v súlade s domácim právom; b) viesť zoznam subjektov a jednotlivcov odsúdených za porušenie právnych predpisov súvisiacich s vývozom zbraní, zistených prípadov odklonenia vývozu a osôb, o ktorých je známe alebo sa predpokladá, že budú zapojené do nelegálneho obchodovania so zbraňami alebo do činností, ktoré predstavujú hrozbu pre medzinárodnú a národnú bezpečnosť; c) vzájomne si poskytovať osvedčené postupy prijaté na uplatňovanie uvedených ôsmich kritérií; d) vytvoriť z užívateľskej príručky online zdroj; e) do konca roka 2018 vytvoriť z výročnej správy EÚ online databázu s možnosťou vyhľadávania a novým formátom, ktorý sa má uplatňovať na údaje z roku 2016; f) podporovať jasné, osvedčené postupy spolupráce medzi orgánmi presadzovania práva a orgánmi hraničnej kontroly, a to na základe výmeny informácií s cieľom posilniť spoluprácu v oblasti bezpečnosti a odstrániť nelegálne obchodovanie so zbraňami, ktoré predstavuje riziko pre bezpečnosť EÚ a jej občanov;
20.

zdôrazňuje dôležitú úlohu európskych štrukturálnych a investičných fondov (EŠIF) pri podnecovaní nadväzujúceho trhu s vesmírnymi technológiami, najmä prostredníctvom verejného obstarávania a pri začleňovaní krajín, ktoré zatiaľ nemajú rozvinutý kozmický sektor, pričom by to malo byť predmetom prebiehajúcich diskusií o budúcnosti politiky súdržnosti; podporuje zavedenie cielených opatrení zameraných na budovanie kapacít, ktoré pomáhajú členským štátom a regiónom so vznikajúcimi kapacitami v oblasti vesmíru; zdôrazňuje, že regionálny rozmer má zásadný význam pre sprostredkovanie prínosu z vesmíru občanom, a že zapojenie miestnych a regionálnych orgánov môže vytvoriť synergie so stratégiami inteligentnej špecializácie a mestskou agendou EÚ; podporuje preto výraznejšie zapojenie regionálnych a miestnych orgánov do úspešnej politiky EÚ v oblasti kozmického priestoru vrátane najvzdialenejších regiónov a zámorských krajín a území; zdôrazňuje, že Výbor regiónov by mal byť prijatý ako člen fóra používateľov programu Copernicus s cieľom zohľadniť význam regionálnych a miestnych aktérov ako používateľov údajov z programu Copernicus;
J.

keďže v návrhu sa z prílohy II bez odôvodnenia vypúšťa ryža a odvodené produkty získané z prefektúry Fukušima; keďže to znamená, že prestanú existovať požiadavky na odber vzoriek a analýzu týchto produktov pri ich vstupe do Únie, ani žiadna povinnosť japonských orgánov potvrdiť ich zhodu s maximálnymi úrovňami rádioaktívnej kontaminácie; keďže jedným z produktov vyrábaných z ryže vypustených z prílohy II je ryža používaná v potravinách pre dojčatá a malé deti (4); keďže pre príslušné skupiny, vzhľadom na ich mimoriadnu citlivosť na žiarenie, žiadna úroveň kontaminácie by nemala byť prijateľná; keďže v rámci dohody o voľnom obchode medzi EÚ a Japonskom vývoz ryže z Japonska by sa mohol zvýšiť; keďže príkazy na evakuáciu boli nedávno zrušené, je pravdepodobné, že sa obnoví pestovanie ryže na kontaminovaných ryžových poliach;
37.

pripomína, že osoby so zdravotným postihnutím majú osobitné požiadavky, a preto potrebujú pri získavaní zručností vhodnú podporu; vyzýva Komisiu a členské štáty, aby pri vykonávaní nového programu v oblasti zručností zaujali inkluzívny prístup pri tvorbe politiky v oblasti vzdelávania a odbornej prípravy, a to aj prostredníctvom výučby podporného personálu, ako aj sprístupnením informácií týkajúcich sa zručností, odbornej prípravy a možnosti financovania pre čo najširšie skupiny ľudí, a to s prihliadnutím na rôzne druhy zdravotného postihnutia; trvá na tom, že v záujme podpory ich účasti na trhu práce je pre mnohých ľudí so zdravotným postihnutím podnikanie reálnou možnosťou; zdôrazňuje v tejto súvislosti, že je dôležité zlepšiť digitálne zručnosti ľudí s postihnutím, ako aj zásadnú úlohu, ktorú zohrávajú dostupné technológie;
20.

vyzýva Predsedníctvo, aby v súlade s článkom 15 ZFEÚ a článkom 11 Zmluvy o EÚ požadovalo od nezaregistrovaných organizácií alebo jednotlivcov, ktorí vykonávajú činnosti spadajúce do pôsobnosti registra transparentnosti, aby sa pred vstupom do priestorov Európskeho parlamentu zaregistrovali; domnieva sa, že skupiny návštevníkov by sa mali z týchto pravidiel vyňať; zdôrazňuje, že Európsky parlament ako komora zastupujúca európskych občanov by mal zachovávať politiku otvorených dverí voči občanom a nemali by sa vytvárať zbytočné prekážky, ktoré by mohli občanov odradiť od návštevy jeho priestorov;
19.

podporuje nový program rozvoja Komisie, ktorý je súčasťou programu 2030; opätovne konštatuje, že program trvalo udržateľného rozvoja do roku 2030 a ciele trvalo udržateľného rozvoja by mali byť hlavnými nástrojmi spolupráce medzi EÚ a LAK vrátane všetkých rozmerov hospodárskeho, sociálneho a trvalo udržateľného rozvoja, nielen odstránenia chudoby; zdôrazňuje, že EÚ musí naďalej poskytovať oficiálnu rozvojovú pomoc všetkým krajinám LAK vrátane krajín so stredným a vyšším príjmom, ktoré už nespĺňajú kritériá bilaterálnej rozvojovej spolupráce podľa zásady diferenciácie, na základe nového prístupu nad rámec príjmu na obyvateľa; dôrazne žiada, aby Komisia pokračovala v spolupráci vo výnimočných prípadoch a v súlade s nariadením o nástroji rozvojovej spolupráce s krajinami so stredným a vyšším príjmom počas celého obdobia platnosti nástroja financovania rozvojovej spolupráce na obdobie 2014 – 2020 a po roku 2020 s cieľom naďalej podporovať ich úsilie vyvíjané v súvislosti so súčasnými výzvami;
9.

vyzýva Komisiu, aby plne začlenila posúdenie rizika používania doplnkových herbicídov a ich rezíduí do posúdenia rizika GMP OH, bez ohľadu na to, či je geneticky modifikovaná plodina určená na pestovanie v Únii alebo na dovoz potravín a krmív;
20.

poukazuje najmä na to, že je potrebné zabezpečiť osobitné zásady, ktoré zaistia vyvážené zmluvné práva a povinnosti zmluvných strán, ako sú správne a úplné predzmluvné informácie vrátane informácií o výkonu modelu franchisingu, a to tak všeobecných, ako aj zameraných na plánované umiestnenie, a jasné obmedzenia týkajúce sa požiadaviek na dôvernosť, ktoré musia byť k dispozícii v písomnej forme a dostatočnom predstihu pred podpisom dohody, a prípadné zavedenie lehoty na odstúpenie od dohody, ktorá by nasledovala po jej podpise; poukazuje tiež na to, že je potrebné, aby poskytovateľ franchisingu poskytoval nadobúdateľovi sústavnú komerčnú a technickú pomoc počas celej doby platnosti zmluvy, ak je to potrebné;
33.

domnieva sa, že medziľudské výmeny by mal byť jedným z hlavných rozmerov strategického partnerstva medzi EÚ a Indiou; zdôrazňuje najmä význam nárastu výmen v oblasti vzdelávania, kultúry a vedeckého výskumu vrátane IT a víta preto nárast počtu študentských výmen v rámci programu Erasmus+, ktorý by sa mal ešte rozšíriť; rovnako s uspokojením berie na vedomie možnosti spolupráce v oblasti rozvoja zručností v rámci iniciatívy Make in India, ako sa uvádza v Akčnom programe 2020, a zdôrazňuje ich význam pre zintenzívnenie obchodných a sociálnych vzťahov; žiada, aby do týchto programov boli na báze rovnosti začlenené študentky, vedkyne, výskumné pracovníčky a odborníčky;
6.

konštatuje, že vzhľadom na vysokú mieru a význam mobility medzi vzdelávacími inštitúciami a organizáciami na kontinente a v Spojenom kráľovstve by rokovania o brexite mali vyústiť do vzájomne výhodnej dohody o postavení študentov a pedagógov z EÚ, ktorí sú zapojení do schém mobility v rámci programu Erasmus+ v Spojenom kráľovstve, a naopak;
18.

zdôrazňuje, že je dôležité prezentovať dodržiavanie Parížskej dohody zo strany EÚ, a to aj vykonávaním dohody prostredníctvom právnych predpisov EÚ – vrátane rýchleho prijatia nariadenia EÚ o opatreniach v oblasti klímy spoluzákonodarcami a revízie smernice o EU ETS, ako aj postupným a včasným zvyšovaním cieľov a posilňovaním politických nástrojov EÚ; pripomína, že všetky strany boli vyzvané, aby do roku 2020 oznámili sekretariátu UNFCCC dlhodobé stratégie nízkoemisného rozvoja do polovice storočia; naliehavo preto vyzýva Komisiu, aby v záujme splnenia povinnosti vyplývajúcej z dohody ešte pred uskutočnením konferencie COP24 pripravila pre EÚ stratégiu nulových emisií do polovice storočia a súčasne poskytla nákladovo efektívny spôsob dosiahnutia cieľa čistých nulových emisií prijatého v Parížskej dohode s cieľom udržať nárast priemernej globálnej teploty na výrazne nižšej hodnote ako 2 o C a pokračovať v úsilí o jeho obmedzenie na 1,5 o C; domnieva sa, že tento proces by sa mal začať čo najskôr s cieľom umožniť rozsiahlu diskusiu, v ktorej by mal Európsky parlament zohrávať kľúčovú úlohu, a to v spolupráci s predstaviteľmi vnútroštátnych, regionálnych a miestnych orgánov, ako aj občianskej spoločnosti a podnikateľského sektora; pripomína však, že opatrenia prijaté len na úrovni EÚ nebudú uspokojivé, a preto vyzýva Komisiu a Radu, aby zintenzívnili svoje činnosti smerujúce k povzbudeniu iných partnerov na vykonanie rovnakých krokov;
K.

keďže Všeobecný súd vo vyššie uvedenom rozsudku uviedol: „Dans ce contexte, il importe de relever que, en adoptant le règlement no 528/2012, le législateur a procédé à une mise en balance de l’objectif d’amélioration du marché intérieur et de celui de la préservation de la santé humaine, de la santé animale et de l’environnement, que la Commission se doit de respecter et ne saurait remettre en cause […]. Or, dans le cadre de la mise en œuvre des pouvoirs qui lui sont délégués par le législateur, la Commission ne saurait remettre en cause cet équilibre, ce que cette institution a d’ailleurs en substance admis lors de l’audience“ (7) (bod 72);
—

so zreteľom na záverečnú správu výboru Rady Európy pre počítačovú kriminalitu (T-CY Cloud Evidence Group) zo 16. septembra 2016 s názvom Criminal justice access to electronic evidence in the cloud: Recommendations for consideration by the T-CY,
35.

vyjadruje poľutovanie nad pokračujúcou školskou segregáciou vrátane nadmerného zastúpenia rómskych detí v tzv. osobitných školách, škôl len pre rómske deti, oddelených tried, tzv. kontajnerových škôl atď.; žiada členské štáty, aby navrhli a prijali desegregačné a iné účinné opatrenia na zabezpečenie rovnakého zaobchádzania a úplného prístupu rómskych detí k vysokokvalitnému vzdelávaniu, ktoré absolvujú deti väčšiny, a na zabezpečenie toho, aby všetky rómske deti ukončili aspoň povinnú školskú dochádzku; zdôrazňuje, že je dôležité preskúmať dôvody predčasného ukončenia školskej dochádzky, najmä to, akú úlohu v tomto jave zohráva protirómske zmýšľanie; ďalej nabáda členské štáty k tomu, aby preskúmali nové spôsoby odstránenia existujúcej vzdelanostnej priepasti prostredníctvom vzdelávania dospelých, odborného vzdelávania a prípravy a informálneho učenia a neformálneho vzdelávania; trvá na tom, že pritom by sa mala venovať pozornosť aj prierezovej diskriminácii, a to so zapojením rómskych expertov a školských mediátorov, a mali by sa zabezpečiť na takéto opatrenia primerané zdroje;
71.

je si vedomý skutočnosti, že financovanie v rámci politiky súdržnosti predstavuje 454 miliárd EUR v bežných cenách na obdobie 2014 – 2020; zdôrazňuje však, že politika súdržnosti EÚ nie je len nástrojom, ale dlhodobou štrukturálnou politikou zameranou na znižovanie rozdielov v regionálnom rozvoji, podporu investícií, zamestnanosti, konkurencieschopnosti, udržateľného rozvoja a rastu a je jednou z najdôležitejších a najkomplexnejších politík určených na posilňovanie hospodárskej, sociálnej a územnej súdržnosti vo všetkých štátoch bez rozlišovania medzi štátmi v eurozóne a mimo nej; pripomína, že rozpočet EÚ je 50-krát menší ako celkové výdavky verejnej správy v EU28 vo výške približne 1 % HDP štátov EU28; zdôrazňuje preto, že by sa mala vytvoriť súčinnosť medzi rozpočtom EÚ a rozpočtami členských štátov, politickými prioritami a akciami a projektmi zameranými na plnenie cieľov EÚ, pričom by sa mal zachovať vyvážený hospodársky a sociálny rozmer v politickom rámci EÚ; pripomína, že požiadavky na spolufinancovanie podľa EŠIF sú dôležitým mechanizmom na dosiahnutie súčinnosti; zastáva názor, že by sa mala zachovať jednotnosť rozpočtu EÚ; víta opatrenia zavedené v súčasnom programovom období na lepšie zosúladenie politiky súdržnosti so stratégiou Európa 2020 pre inteligentný, udržateľný a inkluzívny rast;
2.

poznamenáva najmä to, že Komisia sa venovala riešeniu problému zlej kvality ovzdušia v Európe tým, že začala viacero konaní o nesplnení povinnosti pre porušenie smernice 2008/50/ES, a to vzhľadom na nepretržité prekračovanie limitných hodnôt NO 2 ; vyjadruje však poľutovanie nad tým, že v roku 2015 Komisia neuplatnila rovnaké kontrolné právomoci a nezabránila tomu, aby sa na trh uvádzali znečisťujúce, naftovými motormi poháňané vozidlá, ktoré významne prispievajú k uvoľňovaniu NO 2 do atmosféry, pričom prekračujú tieto limity, a ktoré nespĺňajú predpisy EÚ o typovom schvaľovaní a emisiách z osobných a ľahkých úžitkových vozidiel;
13.

zdôrazňuje v tejto súvislosti, že budúci VFR by mal priamo zabezpečiť primeranú úroveň flexibility, vďaka ktorej bude Únia môcť reagovať na nepredvídateľné okolnosti a financovať svoje vyvíjajúce sa politické priority; domnieva sa preto, že ustanovenia VFR o flexibilite by mali umožniť, aby všetky nepridelené rezervy, ako aj rozpočtové prostriedky, ktorých viazanosť bola zrušená, boli bez akýchkoľvek obmedzení prenesené do nasledujúcich rozpočtových rokov a aby ich rozpočtový orgán mohol mobilizovať na akýkoľvek účel, ktorý bude považovať za potrebný, v rámci ročného rozpočtového postupu; okrem toho požaduje podstatné posilnenie osobitných nástrojov VFR, ktoré by sa mali započítať nad rámec stropov VFR v prípade viazaných aj platobných rozpočtových prostriedkov, ako aj vytvorenie samostatnej rezervy na krízové situácie, ktorá by mala umožniť mobilizáciu zdrojov hneď po vzniku núdzovej situácie;
45.

žiada Komisiu, aby zvýšila prostriedky európskeho nástroja pre demokraciu a ľudské práva (EIDHR) na riešenie problému zmenšujúceho sa priestoru občianskej spoločnosti a postavenia obhajcov ľudských práv; vyjadruje poľutovanie nad tým, že ročné sumy sú v niektorých krajinách na extrémne nízkej úrovni; vyzýva Komisiu, aby identifikovala nové formy aktivizmu, ktoré by sa mali financovať z EIDHR, a to prijatím komplexného prístupu k organizáciám občianskej spoločnosti, a aby pokračovala v úsilí o zavedenie flexibilnejšieho a zjednodušeného postupu získavania finančných prostriedkov EIDHR, najmä pre mladých ľudí, vrátane výraznejších výnimiek pre obzvlášť ohrozené organizácie občianskej spoločnosti a podpory neregistrovaným skupinám, ktoré by mali byť napokon uznané príslušnými orgánmi; domnieva sa, že väčší dôraz by sa mal klásť na podporu miestnych skupín a subjektov, keďže otázky ľudských práv sú často reálnejšie a naliehavejšie pociťované na miestnej úrovni; znovu zdôrazňuje význam EIDHR pri poskytovaní naliehavej priamej finančnej a materiálnej podpory ohrozeným obhajcom ľudských práv a núdzového fondu, ktorý delegáciám EÚ umožňuje, aby im ad hoc poskytovali priame granty; uznáva význam koalícií alebo konzorcií medzinárodných a vnútroštátnych aktérov občianskej spoločnosti pre uľahčenie práce miestnych mimovládnych organizácií a ich ochranu pred represívnymi opatreniami; žiada Komisiu, ESVČ a členské štáty, aby podporovali účinné spoločné vykonávanie usmernení EÚ o ochrancoch ľudských práv vo všetkých tretích krajinách, v ktorých je občianska spoločnosť ohrozená, a to prijímaním miestnych stratégií na účely ich plného vykonávania;
8.

vyzýva Komisiu, aby plne začlenila posúdenie rizika používania doplnkových herbicídov a ich rezíduí do posúdenia rizika GMP OH, bez ohľadu na to, či je geneticky modifikovaná plodina určená na pestovanie v Únii alebo na dovoz potravín a krmív;
—

so zreteľom na stanoviská Komisie z 12. júna 2017 s názvami Essential Principles on Citizens’ Rights (Hlavné zásady týkajúce sa práv občanov) a Essential Principles on Financial Settlement (Hlavné zásady týkajúce sa finančného vyrovnania) a z 20. septembra 2017 s názvom Guiding Principles for the Dialogue on Ireland/Northern Ireland (Hlavné zásady pre dialóg o Írsku/Severnom Írsku),
—

so zreteľom na rôzne rámce ASEAN-u na budovania dôvery v regióne: Regionálne fórum ARF, stretnutie ministrov obrany krajín ASEAN-u (ADMM-Plus), východoázijský samit (EAS), ASEAN+3 (ASEAN plus Čína, Japonsko a Južná Kórea) a ASEAN+6 (ASEAN plus Čína, Japonsko, Južná Kórea, India, Austrália a Nový Zéland),
M.

keďže zabíjanie, mrzačenie, diskriminácia, obťažovanie a stigmatizácia vyhnali stovky osôb s albinizmom do oblastí, kde v dočasných útulkoch hľadajú útočisko; keďže táto situácia uviedla osoby s albinizmom do ešte väčšej neistoty, pretože je obmedzený ich prístup k základným službám, ako je zdravotná starostlivosť a vzdelávanie, a k pracovným príležitostiam a ich zapojenie sa do spoločenského diania; keďže prístup k primeranej zdravotnej starostlivosti vrátane preventívnych liekov proti rakovine kože obmedzujú problémy, ktorým osoby s albinizmom čelia a ktoré by sa mohli prekonať rozvojom zdravotníckych zariadení a znalostí v regióne;
—

so zreteľom na minimálne pravidlá Organizácie Spojených národov pre zaobchádzanie s väzňami, ako aj na deklarácie a zásady prijaté Valným zhromaždením; so zreteľom na štandardné minimálne pravidlá OSN pre výkon spravodlivosti voči mladistvým (pekinské pravidlá), ktoré prijalo Valné zhromaždenie; so zreteľom na usmernenia Výboru ministrov Rady Európy o súdnictve zohľadňujúcom potreby detí; so zreteľom na odporúčania Výboru ministrov Rady Európy, najmä odporúčanie CM/Rec (2006)2 týkajúce sa európskych väzenských pravidiel, odporúčanie CM/Rec (2006)13 týkajúce sa vyšetrovacej väzby, podmienok jej výkonu a ochrany pred jej zneužitím, odporúčanie CM/Rec (2008)11 týkajúce sa európskych pravidiel pre mladistvých páchateľov vystavených sankciám alebo opatreniam, odporúčanie CM/Rec (2010)1 týkajúce sa probačných pravidiel Rady Európy a odporúčanie CM/Rec (2017)3 o európskych predpisoch týkajúcich sa trestov a opatrení uplatňovaných v Spoločenstve; taktiež so zreteľom na odporúčania prijaté Parlamentným zhromaždením Rady Európy,
6.

dôrazne odsudzuje prevládajúcu prax presunu zadržiavaných osôb do vzdialených regiónov Ruska, pretože to týmto osobám vážne bráni v komunikácii so svojimi rodinami a priateľmi a ľudskoprávnym organizáciám to sťažuje monitorovanie ich dobrých životných podmienok; zdôrazňuje, že táto prax je v rozpore s platnými ruskými právnymi predpismi, najmä s článkom 73 trestného zákonníka, podľa ktorého by sa mal trest vykonávať v regióne, v ktorom má odsúdený trvalé bydlisko alebo v ktorom bol vynesený rozsudok;
C.

keďže od marca 2015, keď koalícia pod vedením Saudskej Arábie v Jemene zasiahla do občianskej vojny, bolo podľa OSN zabitých vyše 8 000 ľudí, z ktorých 60 % predstavovali civilisti, a viac ako 50 000 ľudí, medzi ktorými bol aj veľký počet detí, bolo zranených počas leteckých útokov a pozemných bojov; keďže boje, a to tak na zemi, ako aj vo vzduchu, znemožnili pozorovateľom Úradu vysokého komisára OSN pre ľudské práva vstup do tohto priestoru, aby overili počet civilných obetí; keďže tieto počty preto odrážajú len úmrtia a zranenia, ktoré sa Úradu vysokého komisára OSN pre ľudské práva podarilo overiť a potvrdiť;
17.

zdôrazňuje, že príčinou približne 92 % všetkých nehôd je ľudská chyba alebo prepojenie ľudskej chyby s vozidlom alebo infraštruktúrou, a preto by montáž asistenčných bezpečnostných systémov pre vodiča mala byť povinná, pričom táto povinnosť by sa mala vzťahovať iba na tie asistenčné systémy pre vodiča, ktoré významne prispievajú k zvýšeniu bezpečnosti cestnej premávky na základe vedeckých dôkazov, majú pozitívny pomer nákladov a prínosov a sú vhodné na uvedenie na trh; okrem toho sa domnieva, že výsledné zvýšenie nákupnej ceny by nemalo byť také veľké, že by si zákazníci nemohli dovoliť kúpiť takéto vozidlá a že asistenčné systémy pre vodiča, ktoré majú význam pre bezpečnosť cestnej premávky, by sa mali pravidelne kontrolovať;
20.

rozhodne podporuje dôraz, ktorý sa v rámci EIR kladie na výmenu najlepších postupov a partnerské preskúmavanie, a domnieva sa, že by to mohlo pomôcť členským štátom, ktoré čelia ťažkostiam pri vykonávaní environmentálnych právnych predpisov, nájsť inovačné riešenia; vyjadruje presvedčenie, že by bolo prospešné, ak by Komisia v tejto súvislosti poskytla usmernenia;
11.

podporuje názor, že by sa to malo premietnuť do konkrétnych opatrení na uľahčenie elektronického obchodu a premenu digitálnych príležitostí na obchodnú realitu; zdôrazňuje, že lepšie prepojenie ponúka viac podnikateľských príležitostí z dôvodu jednoduchšieho a menej nákladného prístupu na trhy aj pre podnikateľov v mikropodnikoch a malých a stredných podnikoch v rozvojových krajinách; v tejto súvislosti poukazuje na skutočnosť, že investície do infraštruktúry sú stále kľúčovou výzvou a že je veľmi dôležité dosiahnuť v tejto oblasti pokrok; vyzýva preto členov WTO, aby podporovali investície do infraštruktúry a presadzovali verejno-súkromné partnerstvá a iné iniciatívy;
18.

zastáva názor, že európske štrukturálne a investičné fondy musia najmä v nasledujúcom programovom období byť v súlade s dohovorom UNCRPD a mali by naďalej prioritne podporovať deinštitucionalizáciu, a že by okrem toho mali financovať podporné služby s cieľom umožniť osobám so zdravotným postihnutím uplatňovať ich právo na nezávislý život v spoločenstve; domnieva sa, že Komisia by mala pozorne sledovať to, ako členské štáty vykonávajú kondicionality ex ante ,pokiaľ ide o prechod od inštitucionálnej starostlivosti ku komunitným službám, ktoré musia byť konkrétne a ich kvalita sa musí neustále a transparentným spôsobom posudzovať; domnieva sa, že návrhy projektov financovaných EÚ, a to aj v rámci úverov Európskeho fondu pre strategické investície a Európskej investičnej banky, by mali dodržiavať pravidlá týkajúce sa prístupnosti v súlade s prístupom univerzálneho dizajnu; domnieva sa, že na dosiahnutie týchto zámerov sa nemožno spoliehať len na finančné nástroje;
P.

keďže treba vziať do úvahy demografické trendy a mať na zreteli, že do roku 2050 by na africkom kontinente mohlo podľa niektorých predpovedí žiť 2,5 miliardy ľudí, najmä mladých ľudí, zatiaľ čo v Európe sa očakáva, že jej obyvateľstvo bude podstatne staršie; keďže je preto nesmierne dôležité vytvoriť milióny pracovných miest a napomáhať a podporovať posilňovanie postavenia žien a mladých ľudí, a to najmä prostredníctvom vzdelávania, prístupu k zdravotnej starostlivosti a odbornej príprave na africkom kontinente;
—

so zreteľom na zákon o obmedzení prístupu k núdzovej antikoncepcii na ženy a dievčatá z júna 2017; so zreteľom na dokument WHO Factsheet z júna 2017, v ktorom sa núdzová antikoncepcia označuje za bezpečnú a odporúča sa jej dostupnosť ako súčasť potrebnej zdravotnej starostlivosti v oblasti reprodukčného zdravia; so zreteľom na vykonávacie rozhodnutie Komisie zo 7. januára 2015, ktorým sa mení povolenie na uvedenie na trh poskytnuté na základe rozhodnutia C(2009)4049 pre liek ellaOne, ulipristal acetát, lieku na humánne použitie,
N.

keďže od 80. rokov 20. storočia sa na Madagaskare každoročne objavuje epidémia moru, no posledná nákaza, ktorá sa začala šíriť v auguste 2017, je mimoriadne agresívna a zasiahla veľké mestá a neobvyklé oblasti; keďže bolo nahlásených 1 800 prípadov nákazy a 127 obetí; keďže príčinou neobvyklého charakteru a rýchleho šírenia nákazy tento rok je podľa WHO zhoršenie systému zdravotníctva spojené so spoločenskou a politickou krízou, ktorá krajinu zasiahla v posledných rokoch; keďže podľa odhadov WHO je riziko možného ďalšieho šírenia epidémie moru na vnútroštátnej úrovni naďalej vysoké;